Ботев Вр с шанс да скъси дистанцията с Етър - БГ Футбол - Първа лига - Gong.bg
25 април, 7:22
Ботев Враца приема Етър в мача от 30-ия кръг на Група А на Втората осмица на Първа лига. Срещата е по-късно днес от 20:00 часа на стадион „Христо Ботев“ и ще може да го следите с Gong.bg, DIEMA SPORT, PLAY DIEMA XTRA и по Дарик радио.
В предходния кръг врачани, които на теория си гарантираха оцеляването, постигнаха изразителна победа с 5:2 над Витоша, докато „болярите“ записаха класика като гост срещу Витоша. В класирането в своя поток Етър и Ботев Вр заемат първите две места, съответно с 47 и 41 точки.
В лагера на домакините Сашо Ангелов няма да може да разчита на наказаните Йордан Апостолов и Андреас Васев.
Самият Ангелов заяви преди срещата, че врачани „няма дадат аванта на никого“.
В щаба на гостите Краси Балъков не ще може да разчита на наказаните Румен Руменов и Георги Сърмов, както и на контузения Ерик Почански. След изтърпени санкции ще се завърнат Флорент Боджадж и Никола Колев.
Яни Пехливанов пък е пред своя мач номер 100 в елита.
В шампионата Ботев Вр и Етър са се срещали досега 37 пъти, като „виолетовите“ имат превес в победите – 17. Успехите за врачани са 12, а ремитата са 8. Головата разлика е 48:36 в полза на Етър.